
                                                               NJOFTIM

PËR KOHËN, VENDIN E MBAJTJES DHE PAGESËN PËR PROVIM TË JURISPRUDENCËS

Njoftohen të gjithë kandidatët, të cilët kanë aplikuar për dhënien e provimit të jurisprudencës për afatin nëntor 2026, se pjesa me shkrim e provimit të jurisprudencës do të mbahet me datat si në vijim: 

Lënda: E Drejta Civile do të mbahet me datë 21 nëntor 2026 (e shtunë) duke filluar nga ora 10:00 dhe provimi do të zgjasë 4 (katër) orë. 

Lënda: E Drejta Penale do të mbahet me datë 22 nëntor 2026 (e diel) duke filluar nga ora 10:00 dhe provimi do të zgjasë 4 (katër) orë.

Kandidatët janë të obliguar që të paraqiten për regjistrim jo më vonë se ora 08:00. 

Kandidatët të cilët nuk paraqiten në orarin e sipërpërmendur, ose paraqiten pasi që të gjithë kandidatët e tjerë do të kenë hyrë në sallën e mbajtjes së provimit të jurisprudencës, nuk do të lejohen të marrin pjesë në provim. 

KANDIDATËT JANË TË OBLIGUAR që të marrin me vete dokumentin personal përkatës për identifikim (letërnjoftimin ose pasaportën). Nuk do të pranohet asnjë dokument tjetër. 

KANDIDATËVE U LEJOHET që në provimin me shkrim të jurisprudencës, me vete të kenë vetëm: Legjislacionin përkatës në fuqi, lapsin kimik me ngjyrë të kaltër (ligjet nuk guxojnë të përmbajnë komentim). 

KANDIDATËVE NUK U LEJOHET që të kenë në SALLË: asnjë lloj telefoni, kompjuteri, kamere, dëgjuese-kufje, aparat MP3, apo ndonjë pajisje tjetër elektronike të çfarëdo lloji. 

KANDIDATËVE NUK U LEJOHET që të kenë në posedim: asnjë lloj shënimi, materiali lexues apo material përshkrimi, forma të akteve gjyqësore dhe orë dore. 

KANDIDATËVE NUK U LEJOHET asnjë lloj komunikimi në mes vete pasi të fillojë provimi dhe derisa të përfundojë.

Kandidatët do t’i nënshtrohen kontrollit gjatë hyrjes në sallë dhe gjatë mbajtjes së provimit, dhe çdo shkelje e rregullave nga ana e kandidatit rezulton me diskualifikimin e tij dhe shpalljen të pavlefshëm të provimit për të. 

Vendi i mbajtjes së provimit me shkrim të jurisprudencës është kampusi i ri i Universitetit “Isa Boletini”- Mitrovicë, Rr. “Ukshin Kovaçica”. 40000 Mitrovicë. 

                                              
                                                         NJOFTIM 

PËR KOHËN E PAGESËS PËR PROVIM DHE RIPROVIM TË JURISPRUDENCËS 

Njoftohen të gjithë kandidatët, të cilët kanë aplikuar për dhënien e provimit të jurisprudencës për afatin nëntor 2026 dhe planifikojnë që të hyjnë në provimin me shkrim me datat 21 dhe 22 nëntor 2026, si dhe ata që kanë mbetur në riprovim, afati i pagesës do të jetë nga data 10.11.2026 deri më 16.11.2026 përmes platformës e-Kosova. https://ekosova.rks-gov.net/Service/49

